SET ปิดเช้าพุ่ง 25 จุด รับแรงซื้อ DELTA-คลายกังวลการเมืองสหรัฐฯ
SET ปิดเช้าพุ่ง 25 จุด รับแรงซื้อ DELTA-คลายกังวลการเมืองสหรัฐฯ โดยดัชนีช่วงเช้าปิดที่ระดับ 1,538.34 จุด เพิ่มขึ้น 24.56 จุด หรือ 1.62% มูลค่าการซื้อขาย 6.68 หมื่นล้านบาท
8 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,538.34 จุด เพิ่มขึ้น 24.56 จุด หรือ 1.62% มูลค่าการซื้อขาย 6.68 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก ยกเว้นตลาดหุ้นจีน ที่แกว่งในแดนลบหลังจากที่จีนมีการล็อกดาวน์บางเมืองจากที่พบผู้ติดเชื้อไวรัสโควิด-19 ในอัตราที่เร่งตัวขึ้น ทั้งนี้ ตลาดขึ้นมาตอบรับปัจจัยในสหรัฐฯที่คลี่คลายได้ในระดับหนึ่ง หล้งจากที่สภาคองเกรสสหรัฐประกาศรับรองชัยชนะในการเลือกตั้งประธานาธิบดีสหรัฐของนายโจ ไบเดนอย่างเป็นทางการ และนายโดนัลด์ ทรัมป์ ก็ให้การยอมรับการเปลี่ยนถ่ายอำนาจ ทำให้คาดหวังมาตรการกระตุ้นเศรษฐกิจของสหรัฐฯได้ค่อนข้างมาก จึงเป็น Sentiment บวกต่อการลงทุน
อย่างไรก็ดี ยังต้องติดตามตัวเลขจ้างงานนอกภาคเกษตรเดือนธ.ค.63 ของสหรัฐฯในคืนนี้ และสต็อกสินค้าคงคลังภาคค้าส่งเดือนพ.ย.63 ของสหรัฐ  รวมถึงติดตามสถานการณ์การแพร่ระบาดไวรัสโควิด-19 ทั้งในประเทศ และต่างประเทศ โดยจำนวนผู้ติดเชื้อโควิดในประเทศยังเพิ่มขึ้นอย่างต่อเนื่อง รวมถึงพัฒนาการวัคซีนต้านโควิดด้วย
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯเคลื่อนไหวในลักษณะทรงตัว โดยมีแนวรับ 1,520 จุด ส่วนแนวต้าน 1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCGP     มูลค่าการซื้อขาย   3,874.86 ล้านบาท  ปิดที่   43.50 บาท ราคาไม่เปลี่ยนแปลง
BANPU    มูลค่าการซื้อขาย   2,831.42 ล้านบาท  ปิดที่    9.85 บาท ลดลง    1.05 บาท
EA       มูลค่าการซื้อขาย   2,763.92 ล้านบาท  ปิดที่   64.50 บาท ลดลง    0.25 บาท
DELTA    มูลค่าการซื้อขาย   2,622.62 ล้านบาท  ปิดที่  696.00 บาท เพิ่มขึ้น 132.00 บาท
GPSC     มูลค่าการซื้อขาย   2,491.29 ล้านบาท  ปิดที่   82.25 บาท ลดลง    1.25 บาท